Document ID: 32003R1000

Kommissionens forordning (EF) nr. 1000/2003
af 11. juni 2003
om udskydelse af fristen for tilsåning af visse markafgrøder i visse regioner i produktionsåret 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9, andet afsnit, tredje led, og
og ud fra følgende betragtninger:
(1) I henhold til artikel 8, stk. 2, i forordning (EF) nr. 1251/1999 skal producenterne for at kunne opnå arealbetaling have sået frøene senest den 31. maj forud for høsten.
(2) Under hensyntagen til vejrforholdene i regionen har regionen Lombardiet den 15. februar 2003 vedtaget plantebeskyttelsesbestemmelser, hvorefter direkte tilsåning med majs er forbudt i visse kommuner inden den 15. juni 2003. Derfor kan landmændene i de pågældende kommuner ikke overholde fristen for tilsåning den 31. maj.
(3) På grund af de usædvanlige vejrforhold i år vil det i visse regioner i Portugal og Grækenland ikke være muligt at overholde de i disse regioner fastsatte tidsfrister for tilsåning med visse afgrøder.
(4) Under disse omstændigheder er det hensigtsmæssigt at forlænge fristen for tilsåningen med majs i produktionsåret 2003/04.
(5) De i denne forordning fastsatte foranstaltninger er i overensstemmelse med udtalelsen fra Forvaltningskomitéen for Korn.
UDSTEDT FØLGENDE FORORDNING:
Artikel 1
Fristen for tilsåning i høståret 2003/04 er fastsat i bilaget for de anførte afgrøder og regioner.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den gælder for arealbetalingerne i høståret 2003/04.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juni 2003.

Labels: 18
17
6